section_heading: Radnja priče
paragraph_text: Iako je čitava priča jednostavna i vrti se oko svakodnevne teme vjenčanja, radnja će se zakomplicirati kada Taura zahvaljujući svojim sposobnostima uspije razotkriti pokušaj ubojstva Ekaterine, što je posredno bio i napad na Milesa. Skupa ogrlica bila je premazana jakim otrovom koji počinje djelovati već u samom kontaktu s ljudskom kožom, a Ekaterina je već počela pokazivat prve simptome trovanja. Taura i Roic uspijevaju zajedno pokvariti podli plan i vjenčanje se održava prema planu (uz pokoju manju Ivanovu psinu).